钦定古今图书集成/明伦汇编/官常典/第636卷 > 张田
## 钦定古今图书集成/明伦汇编/官常典/第636卷 > 张田

按《宋史》本传：“田字公载，澶渊人。知蕲州，改知湖州，徙
庐州，治有善迹，移桂州。异时蛮使朝贡，假道与方伯
抗礼，田独坐堂上，使引入拜于庭，而犒贿加腆。土豪
刘纪、卢豹素为边患，讫田去，不敢肆。京师禁兵来戍，
不习风土，往往病于瘴疠。田以兵法训峒丁而奏罢
戍。或告交阯李日尊兵九万谋袭特磨道，诸将请益”
兵，田曰：“交阯兵不满三万，必其国有，故长虚声以吓
我耳。”谍既得实，果其兄弟，内相残，惧边将乘之也。熙
宁初，加直龙图阁、知广州。广旧无外郭，民悉野处。田
始筑东城，环七里，赋工五十万，两旬而成。初，役人相
惊以白虎夜出，田迹知其伪，召戒逻者曰：“今夕有白
衣人出入林间者，谨捕之。”如言而获。城既就，东南微
陷，往视之，暴卒，年五十四。